Դերին ինչ է նշանակում հարցին` հստակ պատասխան չեն տալիս: Բացատրում են` այդ օրը Ախալքալաքի շրջանի հատկապես չորս գյուղերը` Ազավրեթը, Բուռնաշեթը, Լոմատուրցխը և Ղադոն, ինչպես նաև շրջակա այլ գյուղեր բարձրանում են Ազավրեթ գյուղի վերևում գտնվող սարը, կենդանի երգ-երաժշտություն է հնչում, գյուղի երիտասարդությունն ուրախանում է, վաճառողներն իրենց ապրանքն են իրացնում, աղջիկներն իրենց հագուկապով են ցուցադրում, տղաները` աղջիկներ ընտրում, տարեցները բարձրանում են մատաղ անելու: